เรื่องร้องเรียน (ร้องเรียน,ป้าย,ถนน,สะพาน) วันที่ 2023-06-22 07:03:37 — แขวงทุ่งครุ เขตทุ่งครุ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025354

ขอความอนุเคราะห์ให้จัดสรรเก้าอี้นั่งพักรอรถโดยสารประจำทางทั้งสองฝั่งทั้งขาเข้าและขาออก บริเวณภายในซอยประชาอุทิศ 90 ถนนประชาอุทิศ แขวงทุ่งครุ เขตทุ่งครุ กรุงเทพมหานคร จุดสังเกตเข้าจากปากซอยฯ ระยะทางประมาณ 500 เมตร เป็นช่วงตึกแถวยาวๆไปจนถึงสะพานจะไม่มีป้ายหยุดรถโดยสารประจำทางและไม่มีเก้าอี้นั่งหรือที่พักรอรถโดยสารประจำทางเลย แต่ถ้าข้ามสะพานไปอีกระยะทางประมาณ 200 เมตร ถึงจะมีป้ายป้ายหยุดรถโดยสารฯ เนื่องจากถนนภายในซอยดังกล่าวมี 4 ช่องทางจราจร มีรถโดยสารประจำทางทั้งรถโดยสารประจำทางสาธารณะ สาย 88(รถเมล์) หรือรถโดยสารประจำทางขนาดเล็ก(รถสองแถว) วิ่งให้บริการอยู่แต่รถโดยสารมีจำนวนน้อยคัน และป้ายหยุดรถโดยสารประจำทางก็มีน้อยแห่ง ทำให้ประชาชนที่รอใช้บริการต้องยืนรอรถโดยสารประจำทางเป็นระยะเวลานานและร้อนมาก ส่งผลให้ประชาชนได้รับความเดือดร้อนและไม่ได้รับความสะดวกในการรอใช้บริการรถโดยสารประจำทาง จึงประสงค์ขอความอนุเคราะห์จากหน่วยงานที่เกี่ยวข้องจัดสรรเก้าอี้นั่งและหลังคาเพื่อรอพักระหว่างรอรถโดยสารประจำทางทั้งสองฝั่งทั้งขาเข้าและขาออก ตามความเหมาะสมของหน่วยงานเพื่ออำนวยความสะดวกให้กับประชาชนที่รอใช้บริการต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata